OpenLLM-France/wikimedia huggingface dataset:
# Pedro Olea

Pedro Olea Retolaza (Bilbo, 1938ko ekainaren 30a - ) bizkaitar zinema zuzendari, ekoizle eta gidoigilea da.

## Biografia

Euskal zinemagintza modernoaren aintzindarietako bat izan zen Olea. 1960. hamarkadan estreinatu zuen bere lehen film luzea, Parque de juegos (1963), eta orduz geroztik hogei film inguru zuzendu ditu. Azken urteetan filmatu dituen lanak El día que nací yo (1991), El maestro de esgrima (1992), Morirás en Chafarinas (1994) eta Más allá del jardín (1996) dira, lauak beste horrenbeste nobelatan oinarrituak. Film luzeak zuzentzeaz gain, hamalau gidoi idatzi ditu, horien artean Akelarre (1984) eta Anabel (1964) edota El maestro de esgrima (1992) filmarena bera. Tarteka antzezle eta ekoizle lanak ere egin ditu, eta dokumentalak ere zuzendu ditu. 1998an, esaterako, Bilboko Athletic taldeari buruzkoa egin zuen mendeurrena zela eta, eta 2000. urtean Bilbo zaharberrituaren inguruan euskal zuzendari talde batek osatutako egitasmoan parte hartu zuen. Urte berean, Bajo la última bandera izeneko proiektu berri baten inguruko lanetan zebilen.

## Filmografia
### Zuzendaria

* Días de viejo color (1968)
* El bosque del lobo (1971)
* La casa sin fronteras (1972)
* No es bueno que el hombre esté solo (1973)
* Tormento (1974)
* Pim, pam, pum... ¡fuego! (1975)
* La Corea (1976)
* Un hombre llamado Flor de Otoño (1978)
* Akelarre (1984)
* Bihotzez (1985)
* Bandera negra (1986)
* El día que nací yo (1991)
* El maestro de esgrima (1992)
* Morirás en Chafarinas (1994)
* Más allá del jardín (1997)
* Tiempo de tormenta (2003)
* ¡Hay motivo! (2004)
* La conspiración (2012, telefilma)

### Ekoizlea

* El bosque del lobo (1971)
* El maestro de esgrima (1992)
* Los novios búlgaros (2002, Eloy de la Iglesiak zuzenduta)
* Los mánagers (2006, Fernando Guillen Cuervok zuzenduta)

### Gidoigilea

* Morirás en Chafarinas (1995)
* El maestro de esgrima (1992)
* Bandera negra (1986)
* Bihotzez (1985)
* Akelarre (1984)
* Un hombre llamado Flor de Otoño (1978)
* La Corea (1976)
* Pim, pam, pum... ¡fuego! (1975)
* Tormento (1974)
* La casa sin fronteras (1972)
* El bosque del lobo (1971)
* Juan y Junior... en un mundo diferente (1970)
* Unos chicos, unas chicas (1966)
* Anabel (1964)
* El parque de juegos (1963)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-8-5 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Artikulua imdb.com
* Datuak: Q1398387
# Pedro Navascues

Pedro Navascues Alarcón (Iruñea, 1903ko azaroaren 13a - Tutera, 1927ko abenduaren 31) historialari eta idazle nafarra izan zen, Arturo Kanpionen jarraitzailetzat jotzen dena.

## Bizitza

Tuteran zituen sustraiak, eta hiri horretan egin zituen batxilergoko ikasketak, ohorezko aipamenekin bukatu zituenak. Oso gaztetatik bereganatu zituen ideia abertzaleak, Tuterako ikastetxean arazo larriak ekarri zizkiona.
Bizitza laburra izan arren, lan oparoa garatu zuen Navascuesek Nafarroako historiaz, Nafarroako konkistaren garaiaz batik bat. Arturo Kanpionen itzala nabarmena da haren lanetan, Miguel de Orreaga eta I. de Baigorri goitizenekin sinatzen zituenak.
Boletín de la Comisión de monumentos de Navarra aldizkarian eta Euzkadi egunkarian argitaratu zituen hainbat artikulu. Bere lanik garrantzitsuena, hala ere, Amayur, los últimos navarros izan zen, Nafarroako konkista ardatzat hartzen duena. Kanpionen sarrera dakar liburu honek, eta Estornes Lasatarren Auñamendi argitaletxeak kaleratu zuen 1923an.
Tuteran hil zen egilea, 1927an, 24 urterekin, tuberkulosiak jota.

## Erreferentziak

* ↑ Auñamendi Eusko Entziklopedia. Pedro de Navascués de Alarcón. .
* Datuak: Q12265691
# Pedro Novia de Salcedo

Pedro Novia de Salcedo Castaños (Bilbo, Bizkaia, 1790ko urtarrilaren 18a - Madril, 1865eko urtarrilaren 1a) bizkaitar politikari, hizkuntzalari eta idazlea izan zen.

## Biografia

Bilboko San Frantzisko ikastetxean egin zituen Filosofia ikasketak. 1820an, Probintziako diputatu izendatu zuten. Handik lau urtera, Bilboko Kontsulatuko buru izan zen, eta 1825ean eta 1846an Diputatu Nagusi, oñaztarren alderdiko ordezkari. Kargu hartan izan zen bitartean, foruak kentzeko saioen kontra jardun zuen suharki, eta haren jarrerari esker bertan behera gelditu ziren saio haiek guztiak.
Bilboko alkate izan zen, eta Gorteetako diputatu eta senadore. 1851n, Defensa histórica, legislativa y económica del Señorío de Vizcaya y provincias de Alava y Guipúzcoa, hiru probintzien foruen aldeko adierazpena argitaratu zuen.
Hiztegigintzan ere aritu zen; 1838an moldatzen hasitako Diccionario etimológico del idioma
bascongado liburua, 1887an, egilea hil eta gero, Tolosan Lopezek bi liburukitan argitaratu
zuen. Novia de Salcedok Larramendiren hiztegia hartu zuen oinarri gisa, baina azalpenak, Aizkibelek Euskeratik Erderara biurtzeko Itztegian egin zuen bezala, euskaratik gaztelaniara eman zituen. Helburua, ordea, ez zuten biek berbera izan, Novia de Salcedok etimologiak aurkitu nahi baitzituen. Euskarazko hitzen zati txikienei (silabei, letrei...) esanahia eman nahi izan zien.
Ostera ere, herriarekiko loturak euskararen aldeko jarrera bultzatzen zuen. Beraren inguruan zegoen giroaren adierazle, 1864an, Gernikako Batzarretan Bizkaiko maisuek euskaraz jakin beharra tratatu zen, eta euskarazko katedra bat sortzeko komenientzia defenditu zuen. Gogoan izatekoa da, aipaturiko urte horretan Sabino Arana ez zela oraindik jaio, eta, hala eta guztiz ere, bazela abertzaletasun giro nabarmena, hizkuntza eta foruen inguruan bilbatua. Giro hori mendearen azken aldean Fidel Sagarminagak, Bilboko alkate izandakoak, fundaturiko "Euskalerria" elkarte foruzalean mamituko zen.

## Obra

* Defensa histórica, legislativa y económica del Señorío de Vizcaya, y provincias de Alava y de Guipúzcoa contra las noticias históricas de las mismas que publicó D. Juan Antonio Llorente, y el informe de la Junta de Reformas de Abusos de la Real Hacienda en las tres provincias bascongadas, Librería Delmas e Hijo, Bilbo, 1851.
* Diccionario etimológico del idioma bascongado / por Pedro Novia de Salcedo; con un prólogo biográfico de Arístides de Artíñano, Establecimiento tipográfico de Eusebio López, Tolosa, 1887.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Kintana, Xabier. (1994). Bilbao, euskararen bizitzan. X. Kintanaren Euskaltzaindian sartzea. Euskaltzaindia.

## Kanpo estekak

* Datuak: Q9057592
* Multimedia: Pedro Novia de Salcedo / Q9057592
# Pedro Ochoa

Pedro Ochoa (Argentina, 1900 – 1947) argentinar futbolaria izan zen. Racing Club taldean jokatu zuen, horietako jokalari historikoetako bat baita, eta Argentinako futbol selekzioan. 1920ko hamarkadako bigarren erdiko jokalari argentinar onenatzat hartua izan da .

## Biografia

Hamabost urte zituela hasi zen Racingeko lehenengoan jokatzen. "Ochoíta" ezizena bere lagunak jarri zion, Carlos Gardel tango abeslariak, Racing zale ezagunak, bere jokoaren miresleak. Profesionaltasuneko lehen urtean (1931) erretiratu zuen, bost partida jokatu eta 2 gol sartu zituen txapelketan.

## Ibilbidea

| Kluba | Herrialdea | Urtea |
| Racing Club | Argentina | 1916 – 1931 |

## Tituluak
### Nazionalak

| Titulazioa | Kluba | Herrialdea | Urtea |
| Lehen maila | Racing Club | Argentina | 1919 |
| Lehen maila | Racing Club | Argentina | 1921 |
| Lehen maila | Racing Club | Argentina | 1925 |

### Nazioartekoak

| Titulazioa | Kluba | Campusa | Urtea |
| Amerika Kopa | Argentinako hautaketa | Peru | 1927 |
| Olinpiar Jokoak | Argentinako hautaketa | Herbehereak | 1928 |

## Bitxikeriak

* Hainbat tangok aipatzen dute, bereziki "Ochoíta", Osvaldo Fresedok 1928an grabatua. "Patadura"-n ere aipatzen da, José López Aresena eta Enrique Carrera Sotelorena («paseekin eta dribinekin defentsa gainditzea / eta izan Ochoíta bezala zaleen izarra»).
* Clarín egunkariak, Ochoaren esaldi bat sartu zuen "Argentinar futboleko 100 esaldi onenen" artean:

## Kanpo estekak

* Datuak: Q32191
* Multimedia: Pedro Ochoa / Q32191
# Pedro Orfila

Pedro Orfila Artime (Luanco, Asturias, 1988ko martxoaren 6a) asturiar futbolaria da. Atlético Balearesen jokatzen du.
2013ko abuztuaren 19an, Santanderreko Real Racing Clubek 2013-14 denboraldirako utzita moduan lortu zuen. Kantabriako taldeak Bigarren Mailara igotzea lortu zuen. Promozioaren amaieran, Sportingekin kontratua amaitu zuen eta Racing de Santander-ekin behin betiko sinatu zuen. 2014-15 denboraldian Bigarren B Mailara jaitsi ondoren, Racing utzi eta CD Numanciak fitxatu zuen.

## Kanpo estekak

* Datuak: Q7159834
# Phenakita

Phenakita silikato motako minerala da eta phenakita taldearen kidea da.

## Ezaugarriak

Phenakita silikato mineralaren formula kimikoa hau da: ${\ce {Be2SiO4}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 7,5 - 8 da.

## Erreferentziak

* 1 2 (Ingelesez) «Phenakite: Mineral information, data and localities.» www.mindat.org (Noiz kontsultatua: 12-05-2019).
# Periodonto

Hortzak ehun periodontalez edo periodontoz inguratuta daude. Funtzio desberdinak bete ahal izateko beharrezko euskarria ematen dute. Periodontoa osatzen duten ehunak honako hauek dira: oia, lotailu periodontala, zementu erradikularra eta hezur albeolarra. Periodontoa sistema estomatognatikoaren parte da.

## Garapena eta hazkundea

Periodontoa, haurtzaroko eta pubertaroko etapetan, etengabe birmoldatzen ari da, esfoliatu eta hortzak erupzionatzen hasten baitira. Horrek ezin dela egon periodonto normal baten deskribapen egonkorrik esan nahi du, pertsona bakoitzaren adinaren arabera aldatuko baita.

## Sailkapena

Periodontoa osatzen duten ehunak honela banatzen dira:
* Babes-periodontoa. Txertatze-periodontoa babesteaz arduratzen diren ehunak dira. Oiak eta lotura-epitelioak osatzen dituzte.
* Txertatze-periodontoa. Hortza albeoloan mantendu eta eusteko ehunak. Zementuz, lotailu periodontalez eta hezur albeolarrez osatuta dago.

## Erreferentziak

* ↑ John F. Richard. Diagnóstico y tratamiento de la enfermedad periodontal en la práctica odontológica general. (3ra edición). Buenos Aires: Editorial médica panamericana; 1982
* ↑ Paul N Baer, D.D.S, Sheldon D. Benjamin D.D.S. Enfermedad periodontal en niños y adolescentes. (3ra edición). Buenos Aires: Editorial Mundi SAIC y F; 1975.
* ↑ Glickman, Irving. Periodoncia Clínica. (cuarta edición). Edo. De México: 1974

## Kanpo estekak

* Datuak: Q143652
* Multimedia: Periodontium / Q143652
# Periodo (argipena)

Periodo terminoak erabilera zenbait ditu:
* fisikan eta ekonomian, ziklo baten iraupena;
* kimikan, taula periodikoko periodoa;
* garai geologiko batean, periodoa, aro geologiko bat zatitzen den aldietako bakoitza.

## Ikus, gainera

* Periodiko (argipena)
# Periodontitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Periodontitisa hasieran gingibitisarekin hasten den gaixotasuna da, ondoren, kolagenoaren galera, hortzoietakoen atzeraldia eta hezurra galtzea eragiten ditu, eta, tratatu ezean, hortza hezur-euskarririk gabe uzten du. Laguntza-oinarri hori galtzeak hortzaren galera konponezina dakar. Periodontitis periodontoa erasaten duen etiologia bakterianokoa da (hortzen euste-ehuna, hau da, oia, hezur albeolarra, hortz-zementua eta lotailu periodontala).

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q520127
* Multimedia: Periodontitis / Q520127
# Periodontitis periapikal

Periodontitis periapikala edo periodontitis apikala ehun periapikalei erasaten dien eta ehun horien hantura eragiten duen hortz-gaixotasuna da. Eremu periapikala hortz-sustraiaren erpinaren edo muturraren ondoan dago. Oro har, etiologia bakterianoa du, eta hortz-mamia infektatzea eragin duten txantxarren edo traumatismoen ondorioa da (pulpitisa).

## Erreferentziak

* ↑ Euskalterm: [Gaixotasunak Hiztegia] [2015]
* ↑ Jorge Hernán Franco Cuartas: Diagnóstico pulpar y periapical de origen dental. Universidad de Antioquía (Gaztelaniaz)

## Kanpo estekak

* Datuak: Q618622
# Periophthalmus

Lokatzetako jauzilariak (Periophthalmus) Oxudercidae familiako genero bat da. Aire zabalean bizitzeko gai diren arrain-espezieak dira, intsektuez eta ornogabe txikiez elikatzen direnak.
Generoa manglareetako uretan bizi da, besteek ezin dutena eginez: airea arnastu bizimodu anfibioan. Eskualde tropikal eta subtropikaletan aurkitzen da, Indo-Pazifiko osoa eta Afrikako Atlantikoa barne. Bertako kideak oso aktiboak dira uretatik kanpo, baina lohia behar dute beti, bertatik elikatzen baitira eta harekin elkarreragiten baitute, adibidez, beren lurraldea defendatzeko.

## Espezieak

Generoak 19 espezie ditu bere barnean:
* Periophthalmus argentilineatus Valenciennes, 1837
* Periophthalmus barbarus (Linnaeus, 1766)
* Periophthalmus chrysospilos Bleeker, 1852
* Periophthalmus darwini Larson & Takita, 2004
* Periophthalmus gracilis Eggert, 1935
* Periophthalmus kalolo Lesson, 1831
* Periophthalmus magnuspinnatus Y. J. Lee, Y. Choi & B. S. Ryu, 1995
* Periophthalmus malaccensis Eggert, 1935
* Periophthalmus minutus Eggert, 1935
* Periophthalmus modestus Cantor, 1842
* Periophthalmus novaeguineaensis Eggert, 1935
* Periophthalmus novemradiatus (F. Hamilton, 1822)
* Periophthalmus pusing Jaafar, Polgar & Zamroni, 2016
* Periophthalmus spilotus Murdy & Takita, 1999
* Periophthalmus takita Jaafar & Larson, 2008
* Periophthalmus variabilis Eggert, 1935
* Periophthalmus walailakae Darumas & Tantichodok, 2002
* Periophthalmus waltoni Koumans, 1941
* Periophthalmus weberi Eggert, 1935

## Erreferentziak

* ↑ Euskalterm: [Kontsulta-fitxak] [2001]
* ↑ Graham, J. B., ed. Air–breathing Fishes. Evolution, Diversity and Adaptation. San Diego: Academic Press.

## Kanpo estekak

* Datuak: Q662601
* Multimedia: Periophthalmus / Q662601
* Espezieak: Periophthalmus
# Pimienta (Honduras)

Pimienta Hondurasko Cortés departamenduko udalerri bat da. 61 km²ko azalera du eta 2013ko datuen arabera 17902 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1644985
# Pimmit Hills (Virginia)

Pimmit Hills Ameriketako Estatu Batuetako erroldak esleitutako leku bat da. Fairfax konderrian dago, Virginia estatuan. 6.569 biztanle ditu, 3,841658 kilometro koadroko azaleran banatuta.

## Ikus, gainera

* Fairfax konderria

## Kanpo estekak

* Datuak: Q1377350
* Multimedia: Pimmit Hills, Virginia / Q1377350
# Pierce (Nebraska)

Pierce Nebraskako hiri bat da. Pierce konderrian kokatua dago. 2010ean 1.767 biztanle zituen, 2,35 kilometro koadrotan banatuta.

## Ikus, gainera

* Pierce konderria

## Kanpo estekak

* Datuak: Q963193
* Multimedia: Pierce, Nebraska / Q963193
# Pierce konderria (Georgia)

Pierce konderria (ingelesez: Pierce County) Georgiako konderri bat da, Ameriketako Estatu Batuetan. Hiriburua Blackshear da. 2010eko zentsuaren arabera 18.758 biztanle zituen, Pierce kilometro koadroko azaleran.

## Geografia

Pierce konderriak 888,96 kilometro koadro ditu. Horietatik 69,25 ura dira. Beste 819,71 lurra dira. Biztanleria dentsitatea 0,05 da.

## Demografia

2010eko zentsoan bizi ziren 18.758 pertsonetatik 16.747 txuriak edo hispanoak dira. Horietatik hispano edo latino kategorian 887 dira. 1.646 beltzak edo afroamerikarrak. 70 amerikar natiboak ziren eta 12 Hawaii edo Pazifikoko irletako natiboak. 58 asiarrak ziren. Bestelako arraza bat kategorian 10 biztanle daude. Bukatzeko euren burua arraza bat baino gehiagotan 215 pertsonek kokatzen zuten.

### Biztanleria piramidea
## Kanpo estekak

* Datuak: Q486800
* Multimedia: Pierce County, Georgia / Q486800
# Pierce konderria (Washington)

Pierce konderria (ingelesez: Pierce County) Washingtonko konderri bat da, Ameriketako Estatu Batuetan. Hiriburua Tacoma da. 2010eko zentsuaren arabera 795.225 biztanle zituen, Pierce kilometro koadroko azaleran.

## Geografia

Pierce konderriak 4.678,66 kilometro koadro ditu. Horietatik 354,66 ura dira. Beste 4.324,01 lurra dira. Biztanleria dentsitatea 169,97 da.

## Demografia

2010eko zentsoan bizi ziren 795.225 pertsonetatik 632.009 txuriak edo hispanoak dira. Horietatik hispano edo latino kategorian 72.849 dira. 51.436 beltzak edo afroamerikarrak. 9.143 amerikar natiboak ziren eta 10.205 Hawaii edo Pazifikoko irletako natiboak. 46.520 asiarrak ziren. Bestelako arraza bat kategorian 1.415 biztanle daude. Bukatzeko euren burua arraza bat baino gehiagotan 44.497 pertsonek kokatzen zuten.

### Biztanleria piramidea
## Kanpo estekak

* Datuak: Q156459
* Multimedia: Pierce County, Washington / Q156459
# Pierce Waring

Pierce Waring (1998ko azaroaren 18a - ) Australiako futbolaria da.
Hainbat futbol taldetan jokatu du, esaterako Cerezo Osaka.

## Kanpo estekak

* (Japonieraz) J.League Data Site
* Datuak: Q50076566
# Pierce konderria (Nebraska)

Pierce konderria (ingelesez: Pierce County) Nebraskako konderri bat da, Ameriketako Estatu Batuetan. Hiriburua Pierce da. 2010eko zentsuaren arabera 7.266 biztanle zituen, Pierce kilometro koadroko azaleran.

## Geografia

Pierce konderriak 1.488,19 kilometro koadro ditu. Horietatik 3,48 ura dira. Beste 1.484,71 lurra dira. Biztanleria dentsitatea 4,88 da.

## Demografia

2010eko zentsoan bizi ziren 7.266 pertsonetatik 7.191 txuriak edo hispanoak dira. Horietatik hispano edo latino kategorian 93 dira. 11 beltzak edo afroamerikarrak. 15 amerikar natiboak ziren eta 0 Hawaii edo Pazifikoko irletako natiboak. 12 asiarrak ziren. Bestelako arraza bat kategorian 3 biztanle daude. Bukatzeko euren burua arraza bat baino gehiagotan 34 pertsonek kokatzen zuten.

### Biztanleria piramidea
## Kanpo estekak

* Datuak: Q496003
* Multimedia: Pierce County, Nebraska / Q496003
# Pierce Penniless

Pierce Penniless, His Supplication to the Divell (euskaraz, Pierce gizagaixoa, deabruari erreguka) Thomas Nashe idatziriko prosa satirikoa da, 1592koa.

## Testuingurua

1592an, Londresen, Thomas Nashe (1567-1601) Errenazimentuko idazle satirikoak Pierce Penilesse, his Supplication to the Divell ("Pierce gizagaixoa, deabruari erreguka") panfletoa argitaratu zuen. Bi urte geroago The Unfortunate Traveller ("Zorigaiztoko bidaiaria") ingelesezko lehen nobela pikareskoa idatziko zuen, baina arrakasta 1592ko panfleto satiriko harekin lortuko zuen, polemikaren eskutik.
Gabriel eta Richard Harvey idazleek gogor kritikatu zuten Nasheren eta bere lagun Robert Greenen lana. Anaien neurrigabekeriei erantzunez idatzi zuen Nashek panfletoa eta horrek ika-mika areagotu besterik ez zuen egin. Idazleen arteko gatazkak 1599ra arte iraun zuen; azkenean, Ingalaterrako Elizak esku hartzea erabaki zuen, arerioei elkarri mokoka jarrai zezaten galaraziz eta polemika behin betiko itxiz.

## Edukia

Harvey anaiak barregarri uzteaz gain (edo, zeharka, barregarri uzten jarraitzeko), Nashek zerrenda bitxia jaso zuen Pierce Penilessen; animaliak erabiliz, identifikatuta zeuzkan zortzi mozkor motak deskribatu zituen.
* “Lehen mozkor mota tximinoa da; saltoka, kantuan, oihuka eta dantzan dabil“.
* Bigarren motako mozkorra lehoiarekin alderatu zuen: “Dena nahasten du, ingurukoak iraintzen ditu, gauzak puskatzen ditu eta hitz egiten dion edonorekin liskarra pizteko joera du”.
* Hirugarren mozkorrak, berriz, txerriaren antza zuen: “Astuna da, erdi lo dago eta negar egiten du edari gehiago lortzeko”.
* Laugarrenak ardien antzera jokatzen zuela esaten zuen: “Zuhurra da, isilik egoten da hitz egokia topatzen duen arte”.
* Ahatea erabili zuen bosgarren mozkor mota deskribatzeko: “Eztia eta maitagarria da, eta alboan duenari musu ematen dio, zenbat maite duen esanez, eta betiko maiteko duela, besteak atzera maite ez badu ere”.
* Seigarren mozkor motaren dohaina txinpantzearekin lotu zuen: “Edan eta edan egiten du mozkortu arte eta edaten jarraitzen du mozkorra pasa arte”.
* Zazpigarrena akerra zen: “Mozkortzean, lizunkeria besterik ez du buruan”.
* Azkenik, azeri gisako mozkorrak daude: “Herbeheretarrengan oso ohikoa, edariak azkarrago eta irudimentsuago bihurtzen ditu”.

## Erreferentziak

* 1 2 3 4 Irazustabarrena, Nagore. (2018ko urtarrilaren 21a). «Zortzi mozkor mota» Argia CC-BY-SA lizentzia.

## Kanpo estekak

* Datuak: Q16932323
# Pierce konderria (Ipar Dakota)

Pierce konderria (ingelesez: Pierce County) Ipar Dakotako konderri bat da, Ameriketako Estatu Batuetan. Hiriburua Rugby da. 2010eko zentsuaren arabera 4.357 biztanle zituen, Pierce kilometro koadroko azaleran.

## Geografia

Pierce konderriak 2.803,23 kilometro koadro ditu. Horietatik 165,07 ura dira. Beste 2.638,16 lurra dira. Biztanleria dentsitatea 1,55 da.

## Demografia

2010eko zentsoan bizi ziren 4.357 pertsonetatik 4.128 txuriak edo hispanoak dira. Horietatik hispano edo latino kategorian 44 dira. 19 beltzak edo afroamerikarrak. 169 amerikar natiboak ziren eta 1 Hawaii edo Pazifikoko irletako natiboak. 3 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 33 pertsonek kokatzen zuten.

### Biztanleria piramidea
## Kanpo estekak

* Datuak: Q48878
* Multimedia: Pierce County, North Dakota / Q48878
# Pierce konderria (Wisconsin)

Pierce konderria (ingelesez: Pierce County) Wisconsinko konderri bat da, Ameriketako Estatu Batuetan. Hiriburua Ellsworth da. 2010eko zentsuaren arabera 41.019 biztanle zituen, Pierce kilometro koadroko azaleran.

## Geografia

Pierce konderriak 1.532,95 kilometro koadro ditu. Horietatik 46,95 ura dira. Beste 1.486 lurra dira. Biztanleria dentsitatea 26,76 da.

## Demografia

2010eko zentsoan bizi ziren 41.019 pertsonetatik 39.887 txuriak edo hispanoak dira. Horietatik hispano edo latino kategorian 623 dira. 223 beltzak edo afroamerikarrak. 141 amerikar natiboak ziren eta 5 Hawaii edo Pazifikoko irletako natiboak. 299 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 440 pertsonek kokatzen zuten.

### Biztanleria piramidea
## Kanpo estekak

* Datuak: Q501575
* Multimedia: Pierce County, Wisconsin / Q501575